laion/Wikipedia-Exotic huggingface dataset:
האחים חנקין

האחים יבגניי (14 בדצמבר 1900 - 3 בינואר 1938) ויעקב (2 בדצמבר 1903 - 13 בדצמבר 1941) ממשפחת חֶנְקִין היו צלמים חובבים יהודים סובייטיים, שהתפרסמו בצילום יומיומי של חיי הערים לנינגרד בברית המועצות וברלין בגרמניה בין שתי מלחמות העולם. הם היו בני דודים של קיריל חנקין. האחים נולדו ברוסטוב על דון במשפחתם של אלכסנדר חנקין ואנה (שם נעורים: ארברג). יבגני חנקין אחרי מהפכת אוקטובר היגר מברית המועצות ב-1926 והתגורר בברלין עד 1936 שם עבד כמוזיקאי שניגן על טרמין. לאחר מכן חזר לברית המועצות, נעצר על ידי נ.ק.וו.ד., נשפט והוצא להורג כ"מרגל גרמני". קבור בבית הקברות לבאשובו. יעקב חנקין עבר ללנינגרד, שם עבד ככלכלן היה נשוי לפרידה ונולדה להם בת גלינה. ב-1941 התגייס כמתנדב לחזית לנינגרד, שם נפצע תוך זמן קצר ונפטר מפצעיו בבית חולים שדה. הוא נקבר בקבר אחים בבית הקברות פונדולובסקויה. האחים הם אחייניהם של ולדימיר חנקין וויקטור חנקין, שניהם שחקנים ידועים בשנות ה-20 וה-30 של המאה ה-20 ובני דודים לקיריל חנקין, סופר ועיתונאי ברדיו אירופה החופשית אוסף התמונות של האחים כולל כ-7,500 צילומי נגטיב. הצילומים כוללים חיי יום יום בשתי הערים: לנינגרד וברלין. הוא נשמר עד לא מזמן אצל קרוביו של יעקב חנקין. רק בשנת 2016, היורשים פתחו את הארגזים וגילו את האוסף. בשנת 2017 האוסף הוצג לציבור לראשונה בתערוכה שנערכה בארמיטאז'. בשנת 2019 החלה תערוכה נוספת במילאנו. פרסום על נסיבות ומקור קבורתו בבסיס הנתונים "ממוריאל" (ברוסית)
צ'רי אריזו 3

צ'רי אריזו 3 (באנגלית: Chery Arrizo 3) היא מכונית משפחתית המוגדרת כמכונית קומפקטית, מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר מיוצרת משנת 2014 בסין. 4 דלתות סדאן. 5 נוסעים. מנוע קדמי - מנוע הנעה קדמית קבולת מכל דלק - 50.2 ליטר. תאוצה בין 0–100 קמ"ש היא 13.0 שניות. מחיר היחידה עמד על 60,000-80,000 רנמינבי (נכון ל-2014, בסין). "צ'רי אריזו 3" "צ'רי אריזו 3" "צ'רי אריזו 3" "צ'רי אריזו 3" "צ'רי אריזו 3" מדיה וקבצים בנושא צ'רי אריזו 3 בוויקישיתוף אתר האינטרנט הרשמי של צ'רי אריזו 3 צ'רי אריזו 3, סרטון באתר יוטיוב צ'רי אריזו 3, סרטון באתר יוטיוב אתר היצרנית chery chery.cn "צ'רי אריזו 3" carnewschina.com/2014/11/22/2014-guangzhou-auto-show-chery-arrizo-3-newbee-debuts-in-china "צ'רי אריזו 3" carnewschina.com/2014/10/30/this-is-the-chery-arrizo-3-for-the-china-car-market "צ'רי אריזו 3" uae.yallamotor.com/new-cars/chery/arrizo-3 "צ'רי אריזו 3" drivearabia.com/carprices/bahrain/chery "צ'רי אריזו 3" carnewschina.com/2014/10/27/first-official-photos-of-the-chery-arrizo-3
ביאנקי

האם התכוונתם ל... אוטוביאנקי – חברה איטלקית לייצור כלי רכב. אדוארדו ביאנקי – ממציא ויזם איטלקי. מייסד חברת אוטוביאנקי אל ביאנקי – מאמן כדורסל אמריקאי דניאלה ביאנקי – שחקנית איטלקייה, שנודעת במיוחד בסרט ג'יימס בונד "מרוסיה באהבה" בו גילמה את דמותה של טטיאנה רומאנובה דניאלה ביאנקי (כלכלן) – כלכלן איטלקי הפועל בממלכה המאוחדת ז'ול ביאנקי – נהג מרוצים צרפתי קנת' ביאנקי – חוטף, אנס ורוצח סדרתי אמריקאי
צ'רי E3

צ'רי E3 (באנגלית: Chery E3) היא מכונית משפחתית המוגדרת כמכונית קומפקטית, מתוצרת יצרנית הרכב הסינית צרי (שם מלא: "Chery Automobile Co., Ltd", בסינית: 奇瑞汽车股份有限公司) אשר יוצרה בין השנים 2013–2015 בסין. 4 דלתות סדאן. 5 נוסעים. מנוע קדמי - מנוע הנעה קדמית. קיבולת מכל דלק - 42 ליטר. מחיר היחידה נע בין 56,800 - 69,800 רנמינבי (נכון לספטמבר 2013, בסין). ביולי 2017 עבר דגם "שרי E3" מתיחת פנים. מחיר היחידה נע בין 52,900 - 64,900 רנמינבי (נכון ל-יוני 2017, בסין). "צ'רי E3" "צ'רי E3" "צ'רי E3" "צ'רי E3" "צ'רי E3" לאחר מתיחת הפנים, שנת 2017 "צ'רי E3" מדיה וקבצים בנושא צ'רי E3 בוויקישיתוף צ'רי E3, סרטון באתר יוטיוב צ'רי E3, סרטון באתר יוטיוב אתר היצרנית chery chery.cn "צ'רי E3" carnewschina.com/2013/08/12/chery-e3-is-out-in-china "צ'רי E3" carnewschina.com/2013/09/18/chery-e3-sedan-hits-the-china-car-market "צ'רי E3" - מתיחת פנים carnewschina.com/2017/07/25/facelift-chery-e3-china "צ'רי E3" carnewschina.com/tag/chery-e3
מיקי פישר

מיקי פישר (באנגלית: Mickey Fisher;‏ 1905 - 17 באפריל 1963) היה מאמן כדורסל יהודי-אמריקאי, שאימן בין היתר את נבחרת ישראל. פישר נולד למשפחה יהודית בניו יורק. בשנת 1935 מונה פישר למאמן נבחרת הכדורסל של בית הספר התיכון בויס הייס סקול (אנ') בברוקלין. בין השנים 1956 ל-1962 העפילה קבוצתו מדי שנה לפיינל פור של בתי הספר התיכונים בניו יורק. בין השנים 1957 ל-1963 זכתה קבוצתו של פישר ב-60 ניצחונות אל מול 3 הפסדים. פישר כיהן בתפקיד זה למשך 27 שנים, עד לשנת 1962, ומוכר כאחד שגידל ופיתח שחקנים רבים. בנוסף אימן פישר גם את נבחרת הכדורסל של אוניברסיטת ברנדייס. בשנת 1960 הניו יורק טיימס פרסם מאמר על פישר ועל שיטות האימון שלו, ובתוך כך תואר כי פישר מעביר את שחקניו אימוני התעמלות ואתלטיקה מפרכים בנוסף לאימוני הכדורסל הרגילים, עניין לא שגרתי באותן שנים. בשנת 1960, מונה פישר למאמן נבחרת ישראל לקראת אולימפיאדת רומא. פישר נבחר לתפקיד על ידי הוועד האמריקאי למען הספורט בישראל. בהודעה על מינויו הוצגו פישר כ"מר כדורסל" של בתי הספר התיכונים בניו יורק וכן הוצג כמאמן בעל שיטות אימון מיוחדות. המשחקים הקדם אולימפיים נערכו בבולוניה, ופישר אימן את הנבחרת יחד עם עוזרו יהושע רוזין. בטורניר עצמו ניצחה הנבחרת בשלושה משחקים מתוך שבעה, דורגה במקום ה-8 ולא העפילה לאולימפיאדה. בגמר הטורניר עזב פישר את הנבחרת והמשיך בתפקידו בבוייס הייס עד לשנת 1962. ולאחר מכן מונה למנהל מחלקת האתלטיקה באוניברסיטת ברנדייס. ב-17 באפריל 1963 הלך לעולמו מהתקף לב בגיל 58 בבית החולים היהודי בברוקלין. ברוך שינברג, מיקי פישר - המאמן מניו יורק זכה להצלחה רבה בכדורסל, דבר, 3 בינואר 1960 בוב הקטן (גריפין) וידידו לארי ה"פרפר", מעריב, 3 בדצמבר 1974 ברוך שינברג, מיקי פישר - המאמן מניו יורק זכה להצלחה רבה בכדורסל, דבר, 3 בינואר 1960 רומא :(1960) משלחת גדולה - הישגים חלשים, דבר, 20 באוגוסט 1972 מיקי פישר, על המשמר, 18 באפריל 1963 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
מפרץ מקלנבורג

מפרץ מקלנבורג (בגרמנית: Mecklenburger Bucht או Mecklenburgische Bucht; בדנית: Mecklenburg Bugt) הוא מפרץ ארוך וצר המרכיב את הזרוע הדרומית-מערבית של הים הבלטי, בין חופי גרמניה מדרום לאיים הדניים לולן (Lolland), פלסטר (Falster) ומן (Møn) מצפון וחופי יוטלנד ממערב. ממזרח מתחיל החלק המרכזי של הים הבלטי. מפרץ מקלנבורג, שהוא בעל שטח של כמעט 3,500 קילומטרים רבועים, כולל את המפרצים הקטנים יותר מפרץ ויסמר ומפרץ לובק, ומתחבר למפרץ קיל בצפון-מערב. הנמלים הבולטים במפרץ הם לובק, רוסטוק וויסמר, והאי פל (Poel) שוכן בו, כמו גם האיים הקטנים ולפיש (Walfisch) ולנגנוורדר (Langenwerder). מדיה וקבצים בנושא מפרץ מקלנבורג בוויקישיתוף ערך זה הוא קצרמר בנושא גופי מים ובנושא גאוגרפיה של גרמניה. אתם מוזמנים לתרום לוויקיפדיה ולהרחיב אותו.
של ברגקוויסט

של ברגקוויסט (בשוודית: Kjell Bergqvist; נולד ב-23 בפברואר 1953) הוא שחקן שוודי. ברגקוויסט נולד במחוז סטוקהולם, ב-1973 סיים ללמוד בבית ספר לדרמה ובאותה שנה הופיעה בסרטו הראשון "En enkel melodi". ב-1978 שיחק בסרט הפשע "Chez Nous" עם אווה פרולינג. ב-1988 גילם את דמות האב בסרט "Besökarna" לצד לנה אנדרה, סרט אימה אודות משפחה העוברת לבית חדש ושומעת צלילים מוזרים בביתה. ב-1997 שיחק בסרט "Selma & Johanna – en roadmovie" העוסק בשתי ילדות המחליטות לברוח מהבית. ב-2000 דובב את רוקי רודס במרד התרנגולים. ב-2001 שיחק את התפקיד הראשי בסרט "Den bästa sommaren" עליו זכה ב-Guldbagge Awards, פרס הקולנוע השוודי. ב-2001 גם דיבב את גרגוריו בדיבוב השוודי של הסרט "ספיי קידס". ב-2002 שיחק בסרט הקומדייה "Livet i 8 bitar", ובקומדיה הרומנטית "The Dog Trick" לצד אלכסנדר סקושגורד. ב-2003 גילם עורך דין בסרט רוע ושוטר בסרט "Smala Sussie" לצד מיכאל ניקוויסט. ב-2004 שיחק ב-Strandvaskaren, סרט אימה המתרחש בפנימייה. ב-2009 השתתף בתוכנית המציאות "Stjärnorna på slottet" בה מספר אנשים מפורסמים גרים יחד בבית, אחת המשתתפות ביחד איתו בתוכנית היא הזמרת סיב מאלמקוויסט. ב-2010 שיחק בסרט הילדים "קלרה" המבוסס על ספר ילדים. ב-2012 הופיע כרופא בקליף לשיר "Silhouettes" של אביצ'י. הוא הופיע במספר הפקות בתיאטרון ובין היתר שיחק בהצגה "Fantomen" בבימויה של קארין פאלק. ב-1988 נישא למיס תבל איבון רידינג ונולדו להם שתי בנות, ב-2000 הם התגרשו, ב-2004 נישא בשנית. מדיה וקבצים בנושא של ברגקוויסט בוויקישיתוף של ברגקוויסט, במסד הנתונים הקולנועיים IMDb (באנגלית) של ברגקוויסט, באתר AllMovie (באנגלית) של ברגקוויסט, באתר Rotten Tomatoes (באנגלית) של ברגקוויסט, במסד הנתונים הקולנועיים KinoPoisk (ברוסית) של ברגקוויסט באתר svenskfilmdatabas (בשוודית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
צ'רי A1

צ'רי A1 (באנגלית: Chery A1) היא מכונית סופרמיני מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר יוצרה בין השנים 2013–2017 בסין. בנוסף יוצרו דגמי "צ'רי A1" באיטליה, מצרים, ונצואלה, אורוגוואי ברישיון. 5 דלתות - האצ'בק. 5 נוסעים. מנוע קדמי. מנוע בנזין. סוג הנעה: הנעה קדמית. קיבולת מכל דלק - 43 ליטר. רדיוס סיבוב - 4.75 מטר. רדיו AM/FM. מיזוג אוויר. כרית אוויר כפולה. תאוצה בין 0–100 קמ"ש היא 12.5 שניות (מנוע 1.3 ליטר המפיק 83 כ"ס. תאוצה בין 0–100 קמ"ש היא 13.0 שניות (מנוע 1.3 ליטר המפיק 82 כ"ס. תאוצה בין 0–100 קמ"ש היא 14.0 שניות (מנוע 1.3 ליטר המפיק 75 כ"ס. דגם "Chery J1" (אוסטרליה) "צ'רי A1" דגם "1.3 GL", שנת 2010 "צ'רי A1" (צולם בוונצואלה) "צ'רי A1" דגם "1.3 GLX", שנת 2009 דגם "Chery Kimo" דגם "Chery Kimo" (צולם בוארשה) "צ'רי A1", שנת 2017 "צ'רי A1" - מבט ללוח מחוונים צ'רי E3 צ'רי V5 צ'רי QQ6 צ'רי Q21 מדיה וקבצים בנושא צ'רי A1 בוויקישיתוף צ'רי A1, סרטון באתר יוטיוב דגמי "Chery Kimo" cherylist.com/chery-a1-kimo-s12 "צ'רי A1" באיטליה autoamica.net/1158-DR2-La-Nuova-DR2 "צ'רי A1" במצרים web.archive.org/web/20111126040054 אתר היצרנית chery chery.cn "צ'רי A1" car.info/en-se/chery/a1/a1-1st-generation "צ'רי A1" cheryinternational.com/model-a1 "צ'רי A1" - מפרט web.archive.org/web
מפרץ קיל

מפרץ קיל (בדנית: Kiel Bugt, בגרמנית: Kieler Bucht ‏האזנה‏Ⓘ‏) הוא מפרץ לחופי הים הבלטי, שבערך במרכזו לשון-הים קיל (Kieler Förde) שבסופה העיר קיל. במערב ובדרום נתחם המפרץ בחופי שלזוויג-הולשטיין, בדרום-מזרח באי פמרן (אנ') ובצפון באיים הדניים אלס (אנ'), ארה (אנ') ולנגלן (אנ'). בצפון-מערב המפרץ, לאורכה של לשון-הים פלנסבורג, עובר הגבול בין גרמניה לדנמרק. המפרץ מכיל מספר מפרצים קטנים ושפכי נהרות, כמו שליי (אנ'), מפרץ אקרנפרדה (אנ') ומפרץ הוואכט. המפרץ מחובר למפרץ מקלנבורג במזרח, לחגורה הקטנה (בדנית: Lillebælt) (אנ') בצפון-מערב, ולחגורה הגדולה (בדנית: Storebælt) (אנ') בצפון. תנועה ימית שיוצאת או נכנסת לים הבלטי דרך שתי החגורות חייבת לעבור במפרץ קיל. משם, ביכולתה להמשיך דרך מצר חגורת פמרן (אנ') ולצאת לכיוון מפרץ מקלנבורג, הנפתח אל הים הבלטי. בכיוון השני, הספינות יכולות להמשיך דרך החגורה הגדולה לכיוון קטגט, או להיכנס ללשון-הים קיל ולהגיע לעיר קיל, ממנה ניתן לעבור דרך תעלת קיל עד לים הצפוני. במפרץ אקרנפרדה ובשליי נערכו תחרויות השיט התחרותי באולימפיאדת 1936 ובאולימפיאדת 1972, בהתאמה. מדיה וקבצים בנושא מפרץ קיל בוויקישיתוף
יספר סלין

יֶסְפֵּר סָּלִין (בשוודית: Jesper Salén; נולד ב-5 בדצמבר 1978) הוא שחקן עבר ורופא שוודי. סלין נולד בלידינגו שבמחוז סטוקהולם. ב-1993 שיחק בסרט "Kådisbellan", הסרט מבוסס על ספרו האוטוביוגרפי של הסופר רולנד שוט (Roland Schütt), הוא גילם שם ילד יהודי המהגר לשוודיה וחווה אנטישמיות והתנכלויות בבית ספרו. ב-1995 שיחק בסרט השוודי-דני "Pensionat Oskar". בין 1996–1997 שיחק בארבעה פרקים באופרת הסבון "Skilda världar" אודות שתי תאומות שהופרדו ונפגשים לראשונה בגיל 20. בין 1997–1998 שיחק באופרת הסבון "Vita lögner" של TV3. ב-1999 שיחק בסרט הילדים "En liten julsaga" העוסק בילדה את הדוב צעצוע שלה. ב-2000 היה בתפקיד קטן בסרט "Naken", סרט לולאת זמן על אדם המוצא עצמו עירום במעלית ביום חתונתו. ב-2001 שיחק בסרט "פסטיבל" בן זוגה של נערה ההולכת לפסטיבל ארביקה, פסטיבל מוזיקה השוודי בניגוד לרשות אמה. ב-2003 שיחק בסרט רוע כתלמיד בבית הספר בו לומדות הדמות הראשית של אנדראס וילסון. ב-2004 גילם נער גאון מתמטיקה הלומד בפנימייה בסרט האימה "Strandvaskaren". לאחר מכן עזב את תחום המשחק והחל ללמוד רפואה במכון קרולינסקה, כיום הוא רופא מוסמך. הוא דובב בשוודית בסרטים סיפורי נרניה: הנסיך כספיאן וגשם של פלאפל. יספר סלין, במסד הנתונים הקולנועיים IMDb (באנגלית) יספר סלין, באתר AllMovie (באנגלית) יספר סלין, באתר Rotten Tomatoes (באנגלית) יספר סלין, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שוונטיננטל

שוונטיננטל (בגרמנית: Schwentinental, "עמק השוונטינה") היא העיר השנייה בגודלה במחוז פלן, במדינת שלזוויג-הולשטיין שבגרמניה. העיר מתמשכת לאורך נהר שוונטינה (אנ') בין "שווייץ ההולשטיינית" ושפך הנהר שוונטינה בעיר קיל. העיר הוקמה בשנת 2008 מחיבורם של שני יישובים קטנים יותר, רייסדורף (Raisdorf) וקלאוסדורף (Klausdorf). מלבד שמורת הטבע שוונטינפארק (Schwentinepark) ושמורות הטבע לאורך ימת הנפתול שוונטינה, ידועה העיר בשל אחד הפאוור סנטרים הגדולים בגרמניה. סיפורם של הכפרים קלאוסדורף ורייסדורף מתחיל לפני כאלף שנים. שני הכפרים תועדו לראשונה ב-9 בדצמבר 1224, כאשר בישוף ליבק העניק את מעשר הכספים שלהם למנזר פרץ (Preetzer Kloster). רייסדורף נקראה באותם ימים רדוורסדורפ (Radwersdorp), וקלאוסדורף - פרוונהותה (Vruwenhuthe). ב-1369 מכר הינריק בלוק את רייסדורף למנזר פרץ. שמה של פרוונהותה, שב-1233 הוקדשה הכנסייה בה לניקולאוס הקדוש, שונה לניקולאוסטורפ (Niclaustorp). שני הכפרים הגדילו את אוכלוסייתם ל-6,000 תושבים (קלאוסדורף) ול-7,600 תושבים (רייסדורף) במאה ה-20, וכל אחת הייתה יחידה מנהלית עצמאית. בתחילת שנות ה-2000 נטען כי שלזוויג-הולשטיין מחולקת ליחידות מנהליות קטנות מדי, ולכן החלה ממשלת המדינה בחלוקה מנהלית מחודשת. המטרה הייתה ליצור יחידות מנהליות שבהן יותר משמונת אלפים תושבים, כדי להקל על עבודת ראש המועצה ולאפשר למועצות לפעול בעצמן ביעילות. שני הכפרים היו קטנים מ-8,000, ולכן הן אוחדו. שני הכפרים שכנו בשפך השוונטינה, שכבר כונה "שוונטיננטל", ולכן השם החדש נמצא עד מהרה. ב-1 במרץ 2008 אוחדו שני הכפרים באופן רשמי. מדיה וקבצים בנושא שוונטיננטל בוויקישיתוף אתר האינטרנט הרשמי של שוונטיננטל (בגרמנית) Ostseepark באתר העיר שוונטיננטל (בגרמנית) Urkundensammlung der Gesellschaft für schleswig-Holstein-lauenburgische Geschichte, Gesellschaft für Schleswig-Holsteinische Geschichte, 1839, S. 251 (בגרמנית) Gebietsänderungen vom 01.01. bis 31.12.2008 ("שינויי אזורים מ-01/01 ועד 31/12/2008"), באתר המשרד הסטטיסטי הפדרלי של גרמניה (בגרמנית) ביאורים oxbow lake. זהו גוף מים בצורת קשת, שנוצר כאשר נפתול (meander) שנותק מן הנהר בעקבות שינוי כיוון הזרימה שלו מתמלא מים.
ארנסט אנסרמה

ארנסט אלכסנדר אנסרמה (11 בנובמבר 1883 - 20 בפברואר 1969), היה מנצח שווייצרי. אנסרמה, בן דורם של וילהלם פורטוונגלר ואוטו קלמפרר וכמותם מנצח על מוזיקה של המאה העשרים, מייצג מסורת וגישה שונות מאוד. הוא נולד בווה (Vevey) שווייץ, ובמקור היה פרופסור למתמטיקה, שלימד באוניברסיטת לוזאן. הוא החל לעסוק בניצוח בקזינו במונטרה בשנת 1912, ומשנת 1915 עד 1923 היה מנצח בלט דיאגילב. במסעותיו בצרפת עם הבלט, פגש את דביסי ואת ראוול והתייעץ עמם בנוגע לביצוע יצירותיהם. בשנות מלחמת העולם הראשונה פגש את איגור סטרווינסקי, שהיה בגלות בשווייץ, והחל קשר עם המוזיקה הרוסית, שנמשך כל ימי חייו. בשנת 1918 ייסד תזמורת משלו, תזמורת שווייץ המערבית (Orchestre de la Suisse Romande). הוא סייר ברחבי אירופה וארצות הברית והתפרסם בביצוע קפדני ומדויק של מוזיקה מודרנית קשה. הוא היה הראשון להקליט יצירות כמו "קפריצ'יו" של סטרווינסקי, עם המלחין כסולן. אנסרמה היה מהראשונים בתחום המוזיקה הקלאסית שהתייחסו לג'אז ברצינות. אחרי מלחמת העולם השנייה הגיעו אנסרמה ותזמורתו לרמת הכרה בינלאומית הודות לחוזה לטווח ארוך עם חברת דקה, ומאז ועד מותו הקליט את רוב הרפרטואר שלו, במקרים רבים פעמיים או שלוש. פרשנויותיו זכו להערכת רבים בשל הצלילות והסמכותיות שאפיינו אותן, אם כי היו גם מי שיצאו נגדן. גישותיו היו שונות מאלה של מומחים מפורסמים אחרים למוזיקה של המאה העשרים, שהנודעים ביניהם היו פייר מונטה וסטרווינסקי עצמו. אנסרמה שלל את נוהגו של סטרווינסקי להכניס שינויים ביצירותיו, והשמיע תמיד את הגרסאות המקוריות. בעקבות מריבה עם סטרווינסקי אודות שינויים שרצה אנסרמה להכניס באחת מיצירותיו, וסירובו של סטרווינסקי להתיר זאת, הצטננו מאוד יחסיו של אנסרמה עם המלחין, וחברותם ארוכת השנים באה לקיצה. אף כי נודע בביצוע יצירות מודרניות רבות משל מלחינים אחרים, כמו ארתור הונגר ופרנק מרטן, הוא הסתייג לחלוטין מן המוזיקה של ארנולד שנברג ומקורביו, ואפילו כתב ספר, Les Fondaments de la Musique dans la Conscience Humaine שבו השתדל להוכיח, שהניב של שנברג מזויף ובלתי רציונלי. בזקנתו הפתיע, יחד עם ההרכב שלו, רבים כשהפיק תקליטים שהוקדשו להיידן, בטהובן וברהמס. הביצועים האלה היו רחוקים מן הפרשנות הגרמנית המקובלת ונתקלו בביקורת רבה עם הופעתם, אבל בשנים האחרונות מתחילים להתייחס ביתר הערכה לחיוניות התוססת שלהם. אנסרמה היה אדם נלהב ומלא חיים, שנטה לוויכוחים חוצבי להבות בהגנה על דעותיו. בבריטניה יצא לו שם של מנצח, המרבה בוויכוחים עם תזמורות בריטיות, שהורגלו בסגנונם הנוח והלבבי יותר של סר תומאס ביצ'ם וסר אדריאן בולט. הקלטתו האחרונה, שהייתה, כטיפוסי לו, "ציפור האש" של סטרווינסקי, נעשתה בלונדון עם תזמורת פילהרמוניה החדשה, והקלטה של החזרות והדיונים נעשתה לזכרו. אנסרמה חיבר כמה יצירות לפסנתר ותזמורת, ביניהן פואמה סימפונית בשם "עלי אביב" (Feuilles de Printemps). הוא מת בז'נבה. מדיה וקבצים בנושא ארנסט אנסרמה בוויקישיתוף ארנסט אנסרמה, במסד הנתונים הקולנועיים IMDb (באנגלית) ארנסט אנסרמה, באתר AllMusic (באנגלית) ארנסט אנסרמה, באתר MusicBrainz (באנגלית) ארנסט אנסרמה, באתר Discogs (באנגלית) ארנסט אנסרמה, באתר אנציקלופדיה בריטניקה (באנגלית) ארנסט אנסרמה, באתר "Find a Grave" (באנגלית)
צפעוניים

צפעוניים (שם מדעי: Atractaspididae) המכונים גם שרפיים, היא משפחה של נחשים ארסיים הכוללת 71 מינים. לצפעוניים ניבים נשלפים, המקופלים לאחור כשאינם בשימוש, בניגוד ל"ניבים קבועים", שקבועים במקומם. הצפעוניים בעלי ראש משולש וצוואר צר, באופן ניכר, לעומת הראש. האזור הרחב של הראש (בתפיחה שמאחורי העיניים) מכיל את בלוטות הארס; בצפעוניים הבלוטות מוארכות אך מעט, ומתרחבות באופן ניכר בסופן. לצפעוניים אישונים צרים מאוד, בדומה לאישוני חתול הבית, המשמשים אותם לראייה בלילה. ראש הצפעוניים, שלא כמו אצל פתניים וזעמניים, אינו מרוצף מגינים סימטריים, אלא מחופה קשקשים קטנים. פרט בוגר מגיע לאורך של 0.3–3.0 מטרים (0.98–9.84 רגל), וניזון מבעלי חיים קטנים. הנחש מזריק לטרף את הארס בהכשה וגורר אותו עד מותו; לעיתים יתן לו להימלט ולגסוס למוות, תוך מעקב אחריו באמצעות חוש הריח שלו. בארץ ישראל קיימים שלושה מינים מהמשפחה: צפעון שחור (מוכר גם בכינוי הלא-תקני: "שרף עין-גדי"). מחרוזן דו-גוני, המכונה גם "מחרוזן הטבעות". בעבר הוגדרו מופעים שונים שלו כשני מינים נפרדים. צפעון (Atractaspis) - מונה כ-22 מינים. Homoroselaps - מונה כשני מינים. בתנ"ך נחש ממין צפעוני נזכר מספר פעמים ומתואר כנחש קטלני: בספר ישעיהו, בנבואה עתידית על ימות המשיח הוא מתאר אידיליה, שבה תינוקות קטנים משחקים ליד מאורות של נחשים מסוכנים וקטלנים כמו פתן וצפעוני ולא נפגעים. וְשִׁעֲשַׁע יוֹנֵק עַל חֻר פָּתֶן, וְעַל מְאוּרַת צִפְעוֹנִי גָּמוּל יָדוֹ הָדָה. — ספר ישעיה יא ח במקום אחר באותו ספר הוא ממשיל את מעשיהם של הרשעים לביצי צפעוני שמתבקעות: "בֵּיצֵי צִפְעוֹנִי בִּקֵּעוּ, וְקוּרֵי עַכָּבִישׁ יֶאֱרֹגוּ, הָאֹכֵל מִבֵּיצֵיהֶם יָמוּת, וְהַזּוּרֶה תִּבָּקַע אֶפְעֶה". — ספר ישעיה נט ה מאותו משל נראה כי נחש זה מזוהה עם מין המטיל ביצים. מדיה וקבצים בנושא צפעוניים בוויקישיתוף צפעוניים, באתר ITIS (באנגלית) צפעוניים, באתר NCBI (באנגלית) האקדמיה ללשון העברית. (תשכ"ג, 1963). צִפְעוֹן שָׁחֹר, שם מקובל נוסף צֶפַע עֵין-גֶּדִי, מילון בעלי חיים – א"י, מונחי מחלקת הזוחלים To be or not to be tchernovi: a taxonomic revision of the snake genus Micrelaps (Squamata: Serpentes), in Israel, Mapress.com, VOL. 4881 NO. 2: 19 NOV. 2020
Love Changes Everything

Love Changes Everything – The Andrew Lloyd Webber Collection, Volume 2 (בעברית: אהבה משנה הכול – האוסף של אנדרו לויד ובר, כרך 2) הוא אלבום האולפן המשותף הרביעי של הזמרת-יוצרת האנגלייה שרה ברייטמן והמלחין הבריטי אנדרו לויד ובר. האלבום יצא לאור ב-25 באוקטובר 2005, בהוצאת חברות התקליטים רילי יוזפול רקורדס ודקה ברודוויי. Love Changes Everything הוא האלבום הראשון של השניים מזה שלוש שנים (מאז Encore שיצא לאור בשנת 2003). האלבום הגיע למקום הרביעי במצעד האלבומים הקלאסיים. כל שירי Love Changes Everything פרט לרצועה העשירית, "The Phantom of the Opera", שהופקה על ידי מייק באט, הופקו על ידי אנדרו לויד ובר ונייג'ל רייט. אלבום זה מהווה מעין אלבום המשך לאלבום, The Andrew Lloyd Webber Collection, שיצא בשנת 1997. שניהם כוללים שירים של לויד ובר, שבוצעו על ידי ברייטמן. האלבום כולל שמונה הקלטות מחודשות לשירים ישנים של ברייטמן, תוך שצורפו אליו שישה שירים חדשים. מידע על האלבום Love Changes Everything באתר MusicBrainz האלבום Love Changes Everything באתר ספוטיפיי Love Changes Everything by Sarah Brightman, נבדק ב-2022-01-22 Release group “Love Changes Everything: The Andrew Lloyd Webber Collection, Volume 2” by Sarah Brightman - MusicBrainz, musicbrainz.org Encore, 2002-01-01, נבדק ב-2022-01-22 Sarah Brightman Chart History, Billboard Love Changes Everything - The Andrew Lloyd Webber collection vol.2, נבדק ב-2019-07-23 web.archive.org, web.archive.org The Andrew Lloyd Webber Collection, 1997-01-01, נבדק ב-2022-01-22 Sarah Brightman - Love Changes Everything (The Andrew Lloyd Webber Collection: Volume Two), Discogs (באנגלית) Sarah Brightman Chart & Sales History, www.ukmix.org נכון לשנת 2005
דוכסות מקלנבורג-גיסטרו

דוכסות מקלנבורג-גיסטרו הייתה מדינה של האימפריה הרומית הקדושה בצפון גרמניה, שהתקיימה שלוש פעמים נפרדות, ונשלטה על ידי בית מקלנבורג בגיסטרו. בפעם הראשונה התקיימה הדוכסות לזמן קצר לאחר מותו של היינריך הרביעי, דוכס מקלנבורג בשנת 1477, וחלוקת אדמותיו לאחר מכן בין בניו בשנת 1480. אלברכט השישי קיבל את האחוזות של לורדות ורל לשעבר סביב גיסטרו. עם זאת, אלברכט נפטר ללא יורשים בשנת 1483, ואדמותיו עברו בירושה לאחיו הצעיר מגנוס השני, דוכס מקלנבורג-שוורין. כאשר נפטר מגנוס בשנת 1503, בניו היינריך החמישי ואלברט השביעי שלטו תחילה במשותף על כל דוכסות מקלנבורג, עד לחלוקה מחודשת באמנת נוברנדנבורג משנת 1520. אלברט, שהיה מתנגד נוקב לרפורמציה הפרוטסטנטית, התעקש על החלוקה והפך לדוכס מקלנבורג-גיסטרוב, ואילו אחיו היינריך שמר על מקלנבורג-שוורין. עם זאת דה יורה, מקלנבורג נותרה בלתי מחולקת; שני האחים החזיקו בתואר דוכס מקלנבורג, וכיוון שהיינריך הותיר רק בן אחד לא שפוי כשנפטר בשנת 1552, אדמות שוורין נפלו לבניו של אלברכט, אולריך השלישי ויוהאן אלברכט הראשון. באותה תקופה שלטו יוהאן אלברכט ואולריך במשותף על אדמות גיסטרו, אך כעת נקלעו לסכסוך סביב החלק של שוורין בירושה. המחלוקת הוחלט לבסוף בשנת 1556 על ידי תכתיב רופין של יואכים השני, הנסיך הבוחר מברנדנבורג: יוהאן אלברכט הראשון קיבל את שוורין, בעוד אולריך נשאר דוכס מקלנבורג-גיסטרו. אולריך נפטר ללא יורשים בשנת 1603, וגיסטרו נפלה חזרה לנכדיו של יוהאן אלברט אדולף פרידריך הראשון ויוהאן אלברכט השני, שליטים משותפים של מקלנבורג-שוורין משנת 1610 ואילך. מקלנבורג-גיסטרו הוקמה בפעם השלישית והאחרונה בחלוקה של 1621, כאשר יוהאן אלברכט השני קיבל את אזור גיסטרו. בשנת 1628 הורחקו הוא ואחיו בשוורין מדוכסויותיהם בהוראת הקיסר פרדיננד השני לטובת הגנרליסימו אלברכט פון ולנשטיין. באופן רשמי הודחו הדוכסים על כך שצדדו בסתר בכריסטיאן הרביעי, מלך דנמרק, בעוד שלמעשה ניתנה מקלנבורג כפיצוי על ההוצאות האדירות ששילם ולנשטיין בבניית הצבא הקיסרי. הוא התגורר בגיסטרו, אך הודח על ידי הקיסר כעבור שלוש שנים בלחץ של הנסיכים הבוחרים, ואילו הדוכסים בתמיכת הכוחות השוודים הוחזרו לשלטונם. בית מקלנבורג-גיסטרו קיבל על עצמו את ניהול הנסיכות-בישופות הקתולי לשעבר של רצבורג לאחר המרתו ללותרניזם בשנת 1554. עד שלום וסטפאליה ב-1648, החלוקה הושלמה לבסוף ולמנהלה האחרון מונה הדוכס גוסטב אדולף. מותו של גוסטב אדולף בשנת 1695 הוביל למחלוקת ירושה בין חתנו אדולף פרידריך השני, דוכס מקלנבורג-שטרליץ, בנו הצעיר של אדולף פרידריך הראשון, ואחיינו פרידריך וילהלם, דוכס מקלנבורג-שוורין, מה שיוביל ליצירת מקלנבורג-שטריץ ב-1701. אלברכט השישי 1480–1483 גיסטרו התאחדה עם מקלנבורג [-שוורין] 1483–1520 אלברכט השביעי 1520–1547 יוהאן אלברכט הראשון 1547–1556 אולריך השלישי 1556–1603 קרל הראשון 1603–1610 יוהאן אלברכט השני 1610–1628 אדולף פרידריך הראשון, דוכס מקלנבורג-שוורין 1610–1621 אלברכט פון ולנשטיין (לא שושלתי) 1628–1631 יוהאן אלברכט השני 1631–1636 גוסטב אדולף 1636–1695 הדוכסות סופחה למקלנבורג-שוורין
Surrender

Surrender (בעברית: כְּנִיעָה או הִכָּנְעוּת) הוא פסקול משותף של הזמרת-יוצרת האנגלייה שרה ברייטמן והמלחין האנגלי אנדרו לויד ובר. בפסקול מבצעת ברייטמן מחדש שירים כדוגמת "The Phantom of the Opera" ו-"Wishing You Were Somehow Here Again". הסינגל "Unexpected Song" נכלל בפסקול גם כן. הפסקול הגיע למקום ה-42 במצעד האלבומים שבניו זילנד. Surrender הוקלט בין 1994–1995, ויצא לאור ב-30 באוקטובר 1995, בהוצאת חברות התקליטים רילי יוזפול רקורדס ופולידור רקורדס. הוא יצא לראשונה בממלכה המאוחדת ופרק זמן מסוים לאחר מכן, גם בשאר רחבי העולם. ב-Surrender נכללו שירים שנלקחו ברובם מתוך מחזמרים כמו "קאטס" (1980), "אוויטה" (1978) ו"שדרות סאנסט" (1993). הפסקול יצא במהדורה בינלאומית מיוחדת, שכללה ביצוע של ברייטמן לשיר, "The Phantom of the Opera", בהשתתפות מייקל קרופורד. האלבום Surrender באתר ספוטיפיי charts.org.nz - New Zealand charts portal, charts.nz Sarah Brightman - Unexpected Song, Discogs (באנגלית) charts.org.nz - New Zealand charts portal, charts.nz Release group “Surrender: The Unexpected Songs” by Sarah Brightman - MusicBrainz, musicbrainz.org Sarah Brightman, Andrew Lloyd Webber - Surrender: The Unexpected Songs, Discogs (באנגלית) SARAH BRIGHTMAN | full Official Chart History | Official Charts Company, www.officialcharts.com